**Саха литературатыгар олимпиада сорудахтара**

**(2021-22)**

**Толоруу 4 ч**

**9 кылаас**

**I чааһа**

1. Хачыгыр төрөөбүт алааһа

*1). Толугур 3). Чуораайытта*

*2). Кыбыттар 4). Нуоралдьыма*

1. Өс хоһоонун ситэр:

*Ынах маӊыраһан билсэр………………………….*

*Баай оӄото бардам…………………………………*

*Көтөр өӊүнэн………………………………………*

*Уол оӄо төрөөтөӄүнэ……………………………..*

1. Ханнык олоӊхо Сергей Васильев олоӊхото буолбатаӄый?

*1). Мөӊүрүүр Бөӄө 3). Эрчимэн Бэргэн*

*2) Айыы Дьураӄастай 4). Дыырай Бэргэн*

*4.*  Суруйааччылар псевдонимнарын суруй :

*Владимир Михайлович Новиков-*

*Степан Афанасьевич Саввин-*

*Иван Михайлович Гоголев-*

*Илья Дорофеевич Винокуров-*

*Семен Андреевич Попов-*

*Василий Егорович Васильев-*

1. Тыал ыйылыыр, ойуур утуйар, итии сүрэх, төлөннөөх эӄэрдэ, Дьокуускай ыллыыр-туойар. Бу холобурдарга ханнык уус-уран ньыма туттуллубутуй?
2. *Инверсия 3) перифраз*
3. *Метафора 4) эпитет*
4. «Көбүөхтүүрүн аанньа күөх киһиргэс» айымньы жанра:
5. Хоһоон 3) Үгэ
6. Кэпсээн 4) Драма
7. Айымньы ааттарын кытта геройдарын ситимнээ:
8. «Куоратчыт» 1) Тэмэлдьигэн Миитэрэй
9. «Дьүһүн кубулуйумтуо» 2) Уһун Ыстапаан
10. «Сайылыкка» 3) Уус Наһаар
11. «Чүөчээски» 4) Сылгыһыт Наһаар
12. *«Кини ахсаана, төһө да боростуойун иннигэр, бэйэтин туһугар бэрт чуолкай этэ. Бу түннүккэ оӊоһуллубут бэлиэлэр уоннуу кутуу бурдук тардыллан бүттэӄин аайы оӊоһуллан испиттэр, онон сэттэ уон кутуу бурдук тардыллан бүппүт…»* Айымньы автора, аата?
13. Хоһоон ааптара, аата?

*Итии хааннаах,*

*Эйэӄэс сүрэхтээх*

*Мин биир дойдулааӄым,*

*Мин үөлээннээӄим!*

*Билэӄин дуо, эн олоӊхо оӄото буоларгын,*

*Омуннаах олоӊхо оӄото буоларгын?!*

1. Рифма ханнык көрүӊэ туттуллубутуй?

*Таптыыбын Сахам сирин*

*Кыһыӊӊы тыйыс күнүн,*

*Чараӊ кырыа симэӄин*

*Дуйдуур көмүс күлүмүн*

1. *«Халамнаайы мууһугар кырачаан баӄайы уол оӄо, ойбон алларан, анньыытын тыаһа курдурӄаан-чыбырӄаан, дьыбардаах халлааӊӊа иһиллэ турара.»* Айымньы ааптара, аата?
2. *«Олус да кэрэ*

*Олох диэн, дьиӊэ!»* Хоһоон ааптара, аата?

1. *«Кэтэх өртүттэн киһиргэс санаата киирдэ, ойоӄос өртүттэн уордаах санаата киирдэ»* Норуот айымньытын ханнык ойуулуур-дьүһүннүүр ньымата туттуллубутуй?
2. *Аллитерация 3) Тэӊнээһин*
3. *Ассонанс 4) Төхтүрүйэн этии*
4. *«Мин тылбын өйдөө, үчүгэй куһаӄана суох, куһаӄан үчүгэйэ суох буолбат. Былыт быыһынан күн тыктаӄына, күлүк сири былдьаһа олороойоӄун»* Айымньы ааптара, аата, дьоруойа?
5. Саха литературатыгар аан бастакынан комедия жанрын төрүттээччи?

*1) Өксөкүлээх Өлөксөй 3) Николай Неустроев*

*2) Алампа 4) Күн Дьирибинэ*

1. Былатын Ойуунускай «Улуу Кудаӊса» айымньытыгар сүрүн дьоруой үс ханнык хараӊа аньыылары оӊороруй?
2. *«Кини бу Дьаӄа үрүйэ быыһыгар хоспох саӄа хотонноох, куруук кур киилээх, ыт уйатын саӄа ыыспаттан бур-бур буруо таһааран, ыал буолан олорор этэ»* Ким туһунан этиллэрий? Айымньы ааптара, аата, дьоруойа?
3. «Таптал» драма уобарастарын анала:

*1) Күлүк 1) биһирэмнээх дьоруой*

*2) Сис Сэмэнэ 2) ойоӄос дьоруой*

*3) Бүөтүр 3) Резонер уобарас*

*4) Быыбарынай 4) Омсолоох дьоруой*

*19.* «Көмүстээх үрүйэ» айымньы жанра

*1) Кэпсээн 3) Роман*

*2) Сэһэн 4) Новелла*

20. Чурапчы учууталын кэпсээнэ

*1) «Баһырӄас» 3) «Долбор сулуһа»*

*2) «Төрөөбүт буор» 4) «Охоноон»*

21. Кини биологическай наука дуоктара, бэрэпиэссэр, фантаст-суруйааччы

1) Г.В.Угаров 3) Н.Е.Мординов

2) Н.Д.Неустроев 4) С.П.Данилов

22. Сүрүн дьоруой аатыттан суруллубут дневник быһыытынан суруллубут сэһэн?

*1) С.П.Данилов «Дьону үөрдэ сырыттарбын»*

*2) Айысхаана «Үргүөрдээх кэм үнүгэстэрэ»*

*3) Е.Неймохов «Сайсары күөлгэ түбэлтэ*

*4) Суорун Омоллоон «Аанчык»*

23. П.А.Ойуунускай кимнээххэ анаабыт хоһооннорой?

*1) «Ийэм Дьэбдьэкиэй уӊуоӄар» 1) кыыһыгар Саргылаанаӄа*

*2) «Бу уоттаах бакаалы» 2) бастакы кэргэнэ Ф.А.Сокольникова*

*3) «Доӄорбор Сүөкүччэӄэ» 3) ийэтигэр Евдокия Ивановнаӄа*

*4) «Татыйык ыллыыра» 4) кэргэнигэр А.Н.Борисова-Ойунскаяӄа*

**II чааһа**

Иван Михайлович Гоголев Кындыл «Хомус» хоһоонун ырытан суруй

ХОМУС

Куорсун курдук чэпчэкигин,

Кынат курдук намчыгын,

Хомус! Хомус! Ол иһин

Дууһалары кынаттыыгын.

«Айыы дьонун санааларын

Аймаабатын төрүт!» - диэннэр

Эйиэхэ этиӊ тыаһын

Иӊэрбэтэхтэр өбүгэлэр.

«Хабараан буолбатын!» - диэн

Хатааһыӊӊа хатарбатахтар,

«Чочураан буолбатын!» - диэн

Чолбонунан тыыннаабатахтар.

«Амарах буоллун!» - диэннэр

Алаас тыынын алкыйбыттар,

«Сайаӄас буоллун!» - диэннэр

Саһарӄаӄа уһаарбыттар.

Олоӊхоттон удьуордааххын,

Эһиэкэйтэн төрүттээххин,

Тылы кытта даӄайсаӊӊын

Тыӊкыныыгын ол иһин.

Күөрэгэйдии күөмэйдээххин,

Туруйалыы куолайдааххын,

Ол иһин дьирискэӊӊин,

Ол иһин хоӊкунаскын.

Тапталы эрэ туойар

Аналлааххын, арааһа,

Сиргэ таптал эрэ буолар

Сир муӊутуур муудараһа

**Саха литературатыгар олимпиада сорудахтара**

**(2021-22)**

**Толоруу 4 ч**

**10 кылаас**

**I. Литератураны билиигэ ыйытыылар**

1. Саха литературатын кэрдиис кэмнэрин наардаан суруй

2. Саха суруйааччыларын псевдонимнарын суруй:

- Алексей Елисеевич Кулаковскай-

- Василий Васильевич Никифоров-

- Алексей Андреевич Иванов-

-Анемподист Иванович Софронов-

- Серафим Романофич Кулачиков-

- Семен Степанович Яковлев-

- Владимир Михайлович Новиков-

- Николай Егорович Мординов-

- Иван Егорович Слепцов-

Дмитрий Самсонович Федоров -

3. Бу ханнык айымньы геройдарай?

-Чыычаах-

-Чоочо-

Баhымньы-

Бырдаахап-

Оруос Баай-

Уулаах Уйбаан-

Дьуур-

-Хабырылла Татыгыырап-

-Даҕанча-

Кэтириис-

4. Литература теориятын өйдөбүллэрин быhааран суруй:

Айымньы темата-

Айымньы идеята-

-Эпитет-

- Драма-

-Пейзаж-

-Рифма-

5. А.Е.Кулаковскай «Саха интеллигенциятыгар» суругун суруллубут сыла?

6. Н.Д.Неустроев бастакы айымньыта?

7. Алампа драмаларыгар резоньер уобарас кимий?

А) Дьадаҥы Дьаакып

Б) Сис Симэнэ

В) Баhымньы Дьаакып

Г) Силээхтэ Сэмэн

8. Сахаттан бастакы дьахтар суруйааччы кимий?

9. Далан «Дьикти саас» айымньытын кимиэхэ анаабытай?

10. Ойуунускай хоhооннорун ааттаа (3-4)

**II. Суруйар, ырытар дьоҕургун көрдөр**

Бэриллибит тиэмэлэртэн биири талан суруй

1. Билиҥҥи үйэ «куhаҕан тыыннара»

2. Былатыан Ойуунускай уонна билиҥҥи кэм

I. Литератураны билиигэ ыйытыылар:

Эппиэттэрэ:

1. (5 баал)

-Революция иннинээҕи

-20-30 сс литература

-Сэрии кэминээҕи

-Уустук кэм

-Саха билиҥҥи литературата

2. (10 баал)

- Алексей Елисеевич Кулаковскай- Өксөкүлээх Өлөксөй

- Василий Васильевич Никифоров- Күлүмнүүр

- Алексей Андреевич Иванов- Күндэ

-Анемподист Иванович Софронов-Алампа

- Серафим Романофич Кулачиков-Эллэй

- Семен Степанович Яковлев- ЭриликЭристиин

- Владимир Михайлович Новиков-Күннүк Уурастыырап

- Николай Егорович Мординов-Амма Аччыгыйа

- Иван Егорович Слепцов-Арбита

- Дмитрий Самсонович Федоров - Таас

3. (10 баал)

Чыычаах- Марба

Чоочо- Манчаары норуот номоҕор

Баhымньы- Олох оонньуура

Бырдаахап- Куhаҕан тыын

Оруос Баай-Кыhыл ойуун

Уулаах Уйбаан-Кэриэс туолуута

Дьуур- Кукур Уус

-Хабырылла Татыгыырап- Атаҕастабыл

-Даҕанча-Тулаайах оҕо

- Кэтириис -Таптал

4. (10 баал)

Айымньы темата-Айымньыга туох туhунан кэпсэнэрэ

Айымньы идеята- айымньы сүрүн санаата. Автор туохт сыаллаах-соруктаах, тугу этээри, ханнык ойго-санааҕа, мөккүөргэ дьон-сэргэ санаатын түмээри турунан суруйбута

-Эпитет- көстүүгэ, эттиккэ өҥ-дьүhүн, бэлиэ ураты дьүhүлгэнин ойуулуур тыл

- Драма- сценаҕа оонньоон көрдөрөргө анаммыт, дьон кэпсэтиитин ситиминэн айыллыбыт уус-уран айымньы

-Пейзаж- айылҕаны ойуулааhын

-Рифма- хоhооҥҥо строкалар кэлин сүhүөхтэрэ, тыллара дьүөрэлэhиилэрэ.

5. 1912с (3баал)

6.Дикая жизнь (2баал)

7. Баhымньы Дьаакып (2 баал)

8.Калисфена Платонова (2 баал)

9. Кэргэнигэр (2 баал)

10. Хас хоhоон аайы биирдии баал (4 баал)

Барыта: 50 баал

**II. Суруйар, ырытар дьоҕургун көрдөр**

**С**

**Бу сорудах** маннык ирдэбилинэн сыаналанар:

1. Кээмэйэ 150 тылтан итэҕэһэ суох буолуохтаах - 5 б.
2. Суруйааччы олоҕун кэпсээнин билии - 5 б.
3. Айар үлэтин киэн хабааннаахтык сырдатыы - 5 б.
4. Литература теориятын билии, о.э. терминнэри, өйдөбүллэри сөпкө туттуу - 5 б.
5. Цитата, өс хоһоон, интэриэһинэй тэҥнэбил туттуу - 5 б.
6. Түмүктээһин оруннааҕа, сөптөөҕө - 5 б.
7. Суруйуу тупсаҕай тутула (киириитэ, сүрүн чааһа, түмүгэ) - 5 б.
8. Үлэ суруллубут тыла тупсаҕайа, баайа, суруйуу истиилэ - 5 б.
9. Тыла-өhө хомо5ойо, уус –урана – 5 б
10. Саха тылын суругун быраабылатын билии (синтаксис, морфология, орфография, пунктуация) – 5 б.

Бу сорудах уопсай баала – **50Б**

Барыта холбоон: 100Баал

**Саха литературатыгар олимпиада сорудахтара**

**(2021-22)**

**Толоруу 4 ч**

**11 кылаас**

**I чааһа**

1. Сахалыы тылынан аан маҥнай бэчээттэммит уус-уран айымньы ааптарын, аатын, жанрын ый.

2. А.Е.Кулаковскай-Өксөкүлээх Өлөксөй норуот аан дойдуга суоһуур алдьархайтан тыыннаах ордор, быыһанар суолун туохха көрөр этэй? Ол туһунан этиитин холобурдаа.

3. *«Киһи босхото дьоло суох дииллэрэ кырдьык эбит»*. Ханнык суруйааччы хайа айымньытыгар ким этэр тылларай?.

4. П.А.Ойуунускай ханнык айымньытын киириитигэр бу тыллары суруйбутай?

*«Айар тыл абыгар ылларбыт, этигэр-хааныгар илбистээх хомуһун иҥмит киһи бу сир үрдүгэр бэйэтин дьоллооҕунан ааҕыныах тустаах. Күөдьүйбүт тыл, дьүһүннэммит санаа биирдэ этиллибэт, нарын үчүгэйдик суруллубат… Айар тыл төлөнө умулла-умулла күөдьүйэр эбит. Саныыр идэҥ суруллар дьүһүнэ күлүмнүү-күлүмнүү, сүтэ-сүтэ, хат төрүүр эбит… Бэрдимсийэн, үөрэтэн бу тыллары суруйбатым, ааҕар, суруйар дьон, тыл эрэйиттэн дьулайбакка, илбис күүһүттэн куттаммакка, суруйдуннар-үлэлээтиннэр диэн суруйабын. Саха тыла сайдыан баҕарабын, сайдыа диэн бэркэ эрэнэбин».*

5. В.В.Никифоров-Күлүмнүүр “Манчаары”драматын хас сыллаахха суруйбутай?

6. Литератураны чинчийээччи В.Н.Протодьяконов быһаарыытынан, Н.Д.Неустроев суруйбут “биир да биһирэмнээх геройа суох” комедията?

7. Норуот ырыаһыта С.А.Зверев-Кыыл Уола, “Айхал эйиэхэ, аар тайҕа!” олоҥхо-тойук ааптара, ханнык улууска төрөөбүтэй?

8. Биир бастакынан төрөөбүт тыл туһунан хоһоону суруйбут кимий? Хоһоонун аата?

9. Саха народнай суруйааччыта Д.К.Сивцев-Суорун Омоллоон балаҕан ыйын 14 күнүгэр төрөөбүтэ. Быйыл күһүн төрөөбүтэ хаһыс сыла бэлиэтэннэ?

10. Бу ким туһунан кэпсэтэллэрий? Айымньы ааптарын, аатын уонна герой аатын ый.

*- Кимий бу? Тоҥ биис дуо?*

*- Тоҥ биис буолбатах, Дьирикинэй дии.*

*- Дьирикинэй буолбатах, Майаат буолуо.*

*- Суох-суох, сэбиттэн-сэбиргэлиттэн көрдөххө, Сартыал быһыылаах....*

11. Народнай суруйааччы Н.Е.Мординов-Амма Аччыгыйа киинэ буолбут айымньыларын ааттаталаа.

12. Хоһооннортон быһа тардыылары ааптардарын кытта дьүөрэлээ:

1.  *Эппэр ийэм үүтүн* А. С.Н. Дадаскинов

*Иҥмит эбит, быһыыта,* Б. С.П.Данилов

*Кустук өҥнөөх,* В. А.А.Иванов - Күндэ

*Кымыс сыттаах* Г. И.Г.Баишев

*Сахам аптаах саҥата*.

2. *Төрөөбүт*

*Төрүт тыл,*

*Сөрүүн сүөгэй курдук,*

*Сүрэҕи-быары*

*Сөрүүргэтэр…*

3. *Түөрэҕи олордор – төрөөбүт тыл,*

*Төлкөнү түстэһэр – төрөөбүт тыл.*

4. *Улуу тыллардыын уруурҕаһан,*

*Уйгулана байан-тайан,*

*Уос иһиттэн эн устуоҕуҥ,*

*Уһун үйэлэргэ туругуруоҕуҥ!*

13. Бэриллибит поэтессалар ааттарын, псевдонимнарын дьүөрэлээ:

1. В.Н.Потапова

2. О.Н.Корякина

3. А.Парникова

4. Н.В.Михалева

5. С.В.Гольдерова

А. Умсуура

Б. Сабарай Илгэ

В. Сайа

Г. Саргы Куо

Д. Кутурҕан Куо

14. Олоҥхоһут суруйааччылары, олоҥхолорун ааттаан туран, суруйталаа.

15. «Олоҥхо – киһи туһунан гимн» ханнык фольклорист тылларай?

16. Сахаттан бастакы Сэбиэскэй Сойуус Дьоруойа буолбут Ф.К.Поповка анаммыт айымньылары, ааптардарын ыйан туран, ааттаталаа.

17. Биһиги улуустан норуодунай суруйааччы кимий?

18. Бу сайын норуодунай суруйааччы аатын ылбыт кимий?

19. Ситэр:

1. Бастакы суруйааччы –
2. Бастакы драматург –
3. Бастакы комедиограф –
4. Бастакы театровед-суруйааччы –
5. Бастакы кэпсээнньит –
6. Бастакы фантаст-суруйааччы –
7. Бастакы романист –
8. Бастакы народнай поэтесса –

20. Саха Өрөспүүбүлүкэтин өрөгөйүн ырыатын тылларыттан быһа тардыы. Ааптардарын (тыла, музыката) ый.

*Сахам сирэ дьоллоох тускуга*

*Саһарҕалыы ыҥыра ыллыыр,*

*Итинтэн арҕаа ол кустуга*

*Алмаас таас курдук сандаара сырдыыр*.

**II чааһа**

Софрон Петрович Данилов «Сүрэх тэбэрин тухары» романыттан быһа тардыыны ырытан суруй.

Ханнык да кэм бэйэтэ ураты үчүгэйдээх буолааччы. Ол эрээри сарсыарда саҕа кэрэ туох баар үһү! Сарсыарда – кини оҕо эрдэҕиттэн абылаппыт абылаҥа.

Биир чаҕылхай өйдөбүл кини сүрэҕэр сүппэттик иҥэн сылдьар. Өссө оскуолаҕа киирэ илигинэ биир сайыҥҥы сарсыарда ийэтэ: «Тоойуом, ынахта хомуйа бар», – диэн, кый эрдэ уһугуннарбыта. Өлө утуйа сытар Сэргэй, сэттэлээх уол, нэһиилэ турбута уонна сайылык сыһыытынан сүүрэн бэдьэйэн испитэ. Ол иһэн, тулатын көрө түспүтэ… доҕоор, эҥин эгэлгэ өҥнөөх сибэккилэр, күндү таас симэхтэри иилинэн баран, сарсыардааҥҥы күн сардаҥаларын кытта дьиримнэһэ оонньооботтор үһү дуо? Көрө салгыбыт хонуута, киһи букатын билбэт гына уларыйан, олоҥхоҕо, остуоруйаҕа кэпсэнэр дьикти дойдуну санатан, чаҕылыҥныы сытара. Уолчаан сөрү-сөҕөн, бэри-бэркиһээн эргичиҥнии турбута. Кини ити да иннинэ сарсыарда силбиктээх хонуунан сылдьыбыта чахчы. Ол да буоллар бу сөҕүмэр көстүүнү онно эрэ аан бастаан бэлиэтии көрбүтэ.

Ити курдук киһи хараҕа эмискэ аһылла түһэр, урут аахайбатах да суолларгын саҥалыы соһуйа, үөрэ көрөр түгэннэриҥ баар буолаллар. Маннык иэйиини олоҕун тиһэх күннэригэр диэри сүтэрбэтэх киһи – дьоллоох киһи. Дьиҥэр, киһи кэрэни кэрэхсиирин, үчүгэйтэн үөрэрин, куһаҕантан хомойорун тухары эрэ тыыннаах ээ.